2.  ลักษณะการประกอบธุรกิจ

(1) ประวัติความเป็นมาและการเปลี่ยนแปลงและพัฒนาที่สำคัญ

บริษัท อมตะ คอร์ปอเรชัน จำกัด (มหาชน) เดิมชื่อบริษัท บางปะกง อินดัสเตรียล ปาร์ค 2 จำกัด
(มหาชน) ได้จดทะเบียนจัดตั้งเมื่อวันที่ 6 มีนาคม 2532
โดยมีวัตถุประสงค์เพื่อดำเนินธุรกิจค้าอสังหาริมทรัพย์
ในรูปของการพัฒนาที่ดินเพื่อขายให้แก่ผู้ประกอบการโรงงานอุตสาหกรรม
โดยมีทุนจดทะเบียนเริ่มแรกจำนวน 120,000,000 บาท (หนึ่งร้อยยี่สิบล้านบาท)
ปัจจุบันทุนจดทะเบียน 1,067,000,000 บาท (หนึ่งพันหกสิบเจ็ดล้านบาท)
และได้จัดตั้งโครงการนิคมอุตสาหกรรมบางปะกง ปัจจุบันได้เปลี่ยนชื่อเป็น
“นิคมอุตสาหกรรมอมตะนคร” เมื่อวันที่ 25 กุมภาพันธ์ 2541
ซึ่งจัดอยู่ในเขตส่งเสริมการลงทุนเขตที่ 2
โดยเป็นโครงการที่ดำเนินงานโดยภาคเอกชนร่วมกับการนิคมอุตสาหกรรมแห่งประเทศไทย
บนเนื้อที่ประมาณ 13,600ไร่ ตั้งอยู่ กม.ที่ 57 ถนนบางนา-ตราด ในเขตอำเภอเมือง
และอำเภอพานทอง จังหวัดชลบุรี โดยมีกลุ่มผู้ถือหุ้นรายใหญ่ ณ 31 ธันวาคม 2548 คือ
ครอบครัวกรมดิษฐ์ 27.94%, ครอบครัวยอดมณี 4.00%, Itochu Management (Thailand)
Co., Ltd. 4.69% ซึ่งเป็นผู้ถือหุ้นเดิมยังคงเป็นผู้ถือหุ้นหลักถึงแม้นในปี 2548 ทั้งตระกูลกรมดิษฐ์
และ ยอดมณี จะได้ลดสัดส่นการถือหุ้นลงบ้าง ส่วนผู้ถือหุ้นหลักรายอื่นได้แก่ บริษัท ไทยเอ็นวีดีอาร์
จำกัด ถืออยู่ 12.60%, CHASE NOMINEES LIMITED 42 ถือหุ้น 5.01%

ในปี 2548 บริษัทฯ ได้ร่วมลงทุนในการจัดตั้งบริษัทใหม่อีก 1 แห่งคือ บริษัท อมตะ เฮ็ลธ์ เซอร์วิส
จำกัด จัดตั้งขึ้นเพื่อให้บริการรักษาคนไข้และผู้ป่วยเจ็บ ให้บริการตรวจสุขภาพ
รับทำการอบรมทางด้านวิชาการ ความปลอดภัยและสุขภาพเกี่ยวกับการแพทย์ การอนามัย
โดยบริษัทฯถือหุ้น 25%, โรงพยาบาลชลบุรี ถือหุ้น 30%, นายจารุพงษ์ พรหมวิทักษ์ ถือหุ้น 15%,
ส่วนที่เหลือ 30%ถือหุ้นโดยผู้ถือหุ้นรายย่อยอื่นๆ และ บริษัท เวีย โลจิสติกส์ จำกัด ซึ่งเป็นบริษัทร่วม
ได้จัดตั้งบริษัท เวีย ทรานส์ จำกัด
เพื่อประกอบการขนส่งไม่ประจำทางด้วยรถที่ใช้ในการขนส่งสัตว์หรือสิ่งของ โดยบริษัท เวีย
โลจิสติกส์ จำกัด ถือหุ้น 69.975%, บริษัท สยาม ไอ-โลจิสติกส์ จำกัด ถือหุ้น 30.00%,
ส่วนที่เหลือ 0.025%ถือหุ้นโดยผู้ถือหุ้นรายย่อยอื่นๆ

นอกจากนี้ เมื่อวันที่ 29 ธันวาคม 2548 บริษัทฯได้รับมติให้การส่งเสริมการลงทุนโครงการ
อมตะนคร เฟส8 พื้นที่ 650 ไร่ จากคณะกรรมการส่งเสริมการลงทุน

(2) ภาพรวมการประกอบธุรกิจของบริษัท บริษัทย่อย และบริษัทร่วม

บริษัทเน้นการลงทุนในธุรกิจพัฒนานิคมอุตสาหกรรมและธุรกิจที่เกี่ยวเนื่องกับธุรกิจนิคมอุตสาหกรรมโดยสามารถแบ่งกลุ่มธุรกิจได้ดังนี้

กลุ่มนิคมอุตสาหกรรม

บริษัทฯ ได้จัดตั้งบริษัท ที่ดำเนินธุรกิจนิคมอุตสาหกรรม จำนวน 3บริษัทคือ

1.  บริษัท อมตะ ซิตี้ จำกัด บริษัทถือหุ้นอยู่ร้อยละ 83.67 เพื่อดำเนินธุรกิจพัฒนาอสังหาริมทรัพย์
    โดยพัฒนาที่ดินในรูปนิคมอุตสาหกรรม ภายใต้ชื่อโครงการ “นิคมอุตสาหกรรมอมตะซิตี้”
    ซึ่งจัดอยู่ในเขตส่งเสริมการลงทุนเขตที่ 3 บนเนื้อที่ประมาณ 6,700 ไร่
    ตั้งอยู่บนถนนทางหลวงหมายเลข 331 ตำบลมาบยางพร อำเภอปลวกแดง จังหวัดระยอง

2.  บริษัทได้เข้าร่วมทุนกับรัฐบาลเวียตนาม ในการจัดตั้ง Amata (Vietnam) Company
    Limited โดยบริษัทถือหุ้นอยู่ร้อยละ 60.78
    ดำเนินธุรกิจพัฒนาที่ดินในรูปนิคมอุตสาหกรรมบนเนื้อที่ประมาณ 4,375 ไร่ ใช้ชื่อโครงการว่า
    “Amata City (Bien Hoa)” ตั้งอยู่ใกล้สี่แยกทางหลวงสาย 1 และสาย 15 ตำบลลองบินห์
    เมืองเบียนหัว จังหวัดดองไน ประเทศเวียตนาม

3.  บริษัทฯได้ร่วมลงทุนกับ Quang Ngai Infrastructure Development Company
    จัดตั้งบริษัท Amata Dung Quat Company Limited โดยถือหุ้นอยู่ร้อยละ 70.59
    เพื่อพัฒนานิคมอุตสาหกรรมที่ Dung Quat Industrial Zone

กลุ่มสาธารณูปโภค

บริษัทฯ ได้จัดตั้งบริษัทซึ่งทำกิจการด้านสาธารณูปโภคอีก 3 บริษัท คือ

1.  บริษัท อมตะ เพาเวอร์ จำกัด บริษัทถือหุ้นอยู่ 13.77%
    วัตถุประสงค์ในการจัดตั้งบริษัทก็เพื่อก่อตั้งบริษัทร่วมทุนสร้างโรงผลิต และจำหน่ายกระแสไฟฟ้า
    และไอน้ำ ทั้งในและต่างประเทศ

2.  บริษัท อมตะ วอเตอร์ จำกัด (เปลี่ยนจากบริษัท อมตะ ควอลิตี้ วอเตอร์ จำกัด เมื่อวันที่ 21
    พฤศจิกายน 2548) ดำเนินกิจการเกี่ยวกับน้ำเพื่อการอุตสาหกรรม การบริโภค อุปโภค
    หรือผลิตภัณฑ์ซึ่งแปรสภาพจากน้ำเพื่อการบริโภค หรืออุปโภค โดยบริษัทถือหุ้น 100%

3.  บริษัท อมตะ จัดจำหน่ายก๊าซธรรมชาติ จำกัด
    ดำเนินกิจการจัดจำหน่ายก๊าซธรรมชาติโดยส่งผ่านท่อก๊าซ บริษัทฯ ผู้ถือหุ้น 10%

กลุ่มธุรกิจให้บริการในนิคมอุตสาหกรรม

บริษัทได้จัดตั้งบริษัทซึ่งทำกิจการเกี่ยวกับที่อยู่อาศัยและให้บริการแก่ลูกค้าที่อยู่ในนิคมอุตสาหกรรม 6
บริษัท คือ

  ------ ------------------------ -------------------- --------- ------------
  ลำดับ   ชื่อบริษัท                   ผู้ถือหุ้น                ร้อยละ     ให้บริการที่

  1.     บริษัท อมตะ ดีเวลลอปเม้นท์    บมจ. อมตะ คอร์ปอเรชัน  43.49     นิคมฯ อมตะนคร
         จำกัด                                                    

         (เดิมชื่อบริษัท บีไอพี                                         
         ดีเวลลอปเมนท์ จำกัด)                                       

  2.     บริษัท อมตะ แมนชั่น เซอร์วิส   บจ. อมตะ ดีเวลลอปเม้นท์ 29.10     นิคมฯ อมตะนคร
         จำกัด                                                    

         (เดิมชื่อบริษัท บีไอพี เซอร์วิส                                  
         จำกัด)                                                   

  3.     บริษัท อมตะ คอนโดทาวน์      บริษัท อมตะ ซิตี้ จำกัด    20.00     นิคมฯ อมตะ ซิตี้
         ระยอง                                                   

  4.     บริษัท อมตะ ฟาซิลิตี้ เซอร์วิส   บมจ. อมตะ คอร์ปอเรชัน  91.00     นิคมฯ อมตะนคร
         จำกัด                                                    

  5.     บริษัท อมตะ-ซัมมิท เรดดี้ บิลท์  บมจ. อมตะ คอร์ปอเรชัน  49.00     นิคมฯ อมตะนคร
         จำกัด                                                    

  6.     บริษัท เวีย โลจิสติกส์ จำกัด    บมจ. อมตะ คอร์ปอเรชัน  30.00     นิคมฯ อมตะนคร

  7.     บริษัท เวีย ทรานส์ จำกัด      บริษัท เวีย โลจิสติกส์     69.975%   นิคมฯ อมตะนคร
                                  จำกัด                           

  8.     บริษัท อมตะ เฮ็ลธ์ เซอร์วิส    บมจ. อมตะ คอร์ปอเรชัน  25.00     นิคมฯ อมตะนคร
         จำกัด                                                    
  ------ ------------------------ -------------------- --------- ------------

โครงสร้างการถือหุ้นในบริษัทย่อยและบริษัทร่วม

(3) โครงสร้างรายได้

ดูหมายเหตุประกอบงบการเงินของบริษัท อมตะ คอร์ปอเรชัน จำกัด (มหาชน) และบริษัทย่อย วันที่
31 ธันวาคม 2548 ข้อ 24 ซึ่งเสนอข้อมูลทางการเงินจำแนกตามส่วนงานไว้แล้ว
จะเห็นว่ารายได้จากการขาย,ค่าสาธารณูปโภคและค่าเช่า
ซึ่งเป็นรายได้หลักของบริษัทและบริษัทย่อยในปี 2548 จำนวน 4,344.05 ล้านบาทนั้น
รายได้ส่วนใหญ่เกิดจากส่วนงานประกอบกิจการพัฒนาอสังหาริมทรัพย์ในประเทศไทย จำนวน
76.46% ของรายได้รวม
ส่วนรายได้จากการประกอบกิจการพัฒนาอสังหาริมทรัพย์ในต่างประเทศจะมีเพียง 9.15%
ของรายได้รวม มีรายได้จากส่วนงานสาธารณูปโภคเพียง 11.59% ของรายได้รวม
และมีรายได้จากการเช่า 2.80% ของรายได้รวม